CELEX: 32020R1634
Language: et
Date: 2020-11-04 00:00:00
Title: Komisjoni rakendusmäärus (EL) 2020/1634, 4. november 2020, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule kakaopuu (Theobroma cacao L.) viljade viljalihast saadud suhkrud ning muudetakse komisjoni rakendusmäärust (EL) 2017/2470 (EMPs kohaldatav tekst)

5.11.2020   
               
               
                  ET
               
               
                  Euroopa Liidu Teataja
               
               
                  L 367/39
               
            
         KOMISJONI RAKENDUSMÄÄRUS (EL) 2020/1634,
         4. november 2020,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule kakaopuu (Theobroma cacao L.) viljade viljalihast saadud suhkrud ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:
         
                     (1)
                  
                  
                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.
                  
               
                     (2)
                  
                  
                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega kehtestatakse liidus lubatud uuendtoitude loetelu.
                  
               
                     (3)
                  
                  
                     Määruse (EL) 2015/2283 artikli 12 kohaselt peab komisjon tegema otsuse uuendtoidu lubamise ja liidu turule laskmise ning liidu loetelu ajakohastamise kohta.
                  
               
                     (4)
                  
                  
                     Komisjoni rakendusmäärusega (EL) 2020/206 (3) lubati vastavalt Euroopa Parlamendi ja nõukogu määrusele (EL) 2015/2283 lasta kolmandast riigist pärit traditsioonilise toiduna turule Theobroma cacao L. viljade viljaliha ning sellest saadud mahla ja kontsentreeritud mahla ning muudeti liidus lubatud uuendtoitude loetelu.
                  
               
                     (5)
                  
                  
                     22. novembril 2019 esitas ettevõtja Cabosse Naturals NV (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse lasta liidu turule uuendtoiduna kakaopuu (Theobroma cacao L.) viljade viljalihast saadud suhkrud. Taotleja soovib kasutada kakaopuu (Theobroma cacao L.) viljade viljalihast saadud suhkruid koostisosana üldelanikkonna seas tarbimiseks.
                  
               
                     (6)
                  
                  
                     Suhkrud saadakse kuivatamise või puhastamise käigus, millega eemaldatakse kakaopuu Theobroma cacao L. viljade viljalihast saadud kontsentreeritud mahlas sisalduv liigne niiskus ja muud koostisosad.
                  
               
                     (7)
                  
                  
                     Komisjon leiab, et Euroopa Toiduohutusameti (edaspidi „toiduohutusamet“) tehtav määruse (EL) 2015/2283 artikli 10 lõike 3 kohane ohutuse hindamine ei ole praeguse taotluse puhul vajalik. Kakaopuu Theobroma cacao L. viljade viljalihast saadud kontsentreeritud mahlast kuivatamise või puhastamise käigus eraldatud suhkrud on identsed kakaopuu (Theobroma cacao L.) viljade viljaliha mahlas looduslikult leiduvate suhkrutega ning koosnevad peamiselt glükoosist ja fruktoosist, mida on toidus pikka aega ohutult kasutatud, mistõttu nende lubamisel jäävad muutmata sellised ohutuskaalutlused, millega toetati Theobroma cacao L. viljade viljalihast saadud kontsentreeritud mahla lubamist traditsioonilise toiduna.
                  
               
                     (8)
                  
                  
                     Taotluses esitatud teabest lähtuvalt on piisavalt alust järeldada, et kakaopuu (Theobroma cacao L.) viljade viljalihast saadud suhkrute kui uuendtoidu kasutamine on kavandatud kasutusviiside ja koguste puhul kooskõlas määruse (EL) 2015/2283 artikliga 12.
                  
               
                     (9)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Käesoleva määruse lisas kirjeldatud kakaopuu (Theobroma cacao L.) viljade viljalihast saadud suhkrud lisatakse liidus lubatud uuendtoitude loetellu, mis on kehtestatud rakendusmäärusega (EL) 2017/2470.
            
            
               2.   Lõikes 1 osutatud kanne liidu loetelus hõlmab lisas esitatud kasutustingimusi ja märgistamisnõudeid.
            
         
         
            Artikkel 2
            Rakendusmääruse (EL) 2017/2470 lisa muudetakse vastavalt käesoleva määruse lisale.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. november 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 327, 11.12.2015, lk 1.
         
            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).
         
            (3)  Komisjoni 14. veebruari 2020. aasta rakendusmäärus (EL) 2020/206, millega lubatakse vastavalt Euroopa Parlamendi ja nõukogu määrusele (EL) 2015/2283 lasta kolmandast riigist pärit traditsioonilise toiduna turule Theobroma cacao L. viljade viljaliha ning sellest saadud mahla ja kontsentreeritud mahla ning muudetakse rakendusmäärust (EL) 2017/2470 (ELT L 43, 17.2.2020, lk 66).
      
      
         
            LISA
            Rakendusmääruse (EL) 2017/2470 lisa muudetakse järgmiselt.
            
                        1)
                     
                     
                        Tabelisse 1 („Lubatud uuendtoidud“) lisatakse tähestikulises järjekorras järgmine kanne:
                        
                                    Lubatud uuendtoit
                                 
                                 
                                    Uuendtoidu kasutamise tingimused
                                 
                                 
                                    Täiendavad märgistuse erinõuded
                                 
                                 
                                    Muud nõuded
                                 
                              
                                    „Kakaopuu (Theobroma cacao L.) viljade viljalihast saadud suhkrud
                                    
                                 
                                 
                                    Määramata
                                 
                                 
                                    Uuendtoidu nimetus seda sisaldava toiduaine märgistusel on sõltuvalt sellest, millisel kujul seda kasutatakse, kas „kakaopuu (Theobroma cacao L.) viljade viljalihast saadud suhkrud“, „kakaopuu (Theobroma cacao L.) viljade viljalihast saadud glükoos“ või „kakaopuu (Theobroma cacao L.) viljade viljalihast saadud fruktoos“.“
                                 
                                 
                                     
                                 
                              
                  
                        2)
                     
                     
                        Tabelisse 2 („Spetsifikatsioonid“) lisatakse tähestikulises järjekorras järgmine kanne:
                        
                                    Lubatud uuendtoit
                                 
                                 
                                    Spetsifikatsioon
                                 
                              
                                    „Kakaopuu (Theobroma cacao L.) viljade viljalihast saadud suhkrud
                                    
                                 
                                 
                                    
                                       Määratlus:
                                    
                                    Suhkrud saadakse kakaopuu (Theobroma cacao L.) viljade viljaliha kontsentreeritud mahlast kas kuivatamise või puhastamise teel, et saada kõrge puhtusastmega glükoos või fruktoos.
                                    
                                       Suhkrud, mis on saadud kuivatamise teel
                                    
                                    Toitaineline koostis:
                                    Suhkrute üldsisaldus (g/100 g): > 80
                                    Niiskus (%): < 5
                                    Mikrobioloogilised kriteeriumid:
                                    Aeroobsete bakterite üldarv (CFU/g): < 104
                                    
                                    Hallitusseened ja pärmseened (CFU/g): < 50
                                    
                                       Enterobacteriaceae (CFU/g): < 10
                                    
                                       Salmonella spp.: 25 grammis ei leidu
                                    
                                       Alicyclobacillus: 50 grammis ei leidu
                                    Termoatsidofiilsed bakterid: 50 grammis ei leidu
                                    
                                       Suhkrud, mis on saadud puhastamise teel
                                    
                                    Kakaopuu (Theobroma cacao L.) viljade viljalihast saadud glükoosi toitaineline koostis:
                                    Glükoosisisaldus (%): > 93
                                    Tuhk (%): < 0,2
                                    Niiskus (%): < 1,0
                                    Kakaopuu (Theobroma cacao L.) viljade viljalihast saadud fruktoosi toitaineline koostis:
                                    Fruktoosisisaldus (%): > 98
                                    Glükoosisisaldus (%): < 0,5 %
                                    Tuhk (%): < 0,2
                                    Niiskus (%): < 0,5
                                    Kakaopuu (Theobroma cacao L.) viljade viljalihast saadud glükoosi ja fruktoosi mikrobioloogilised kriteeriumid:
                                    Aeroobsete bakterite üldarv (CFU/g): < 104
                                    
                                    
                                       Salmonella spp.: 25 grammis ei leidu“